

**KAUNO MIESTO SAVIVALDYBĖS ADMINISTRACIJA**

**NUTARIMAS SKIRTI BAUDĄ**

2023 m. sausio 26 d.Nr. \_\_\_\_\_\_\_

Kaunas

Aš, Kauno miesto savivaldybės administracijos Viešosios tvarkos skyriaus Administracinės teisenos poskyrio vyriausioji specialistė Žaneta Pocevičienė, rašytinio proceso tvarka nagrinėdama Viešosios tvarkos skyriaus (toliau – Skyrius) 2022 m. gruodžio 6 d. pranešimą Nr. 64-4-2708 (toliau - Pranešimas) (prie pranešimo pridėtas 2022 m. gruodžio 5 d. faktinių duomenų patikrinimo aktas Nr. 64-4-2675) dėl  galimai pažeistų Lietuvos Respublikos reklamos įstatymo (toliau - Įstatymas) (su visais vėlesniais pakeitimais)  12 straipsnio 1 dalies 5 punkto ir  12 straipsnio 15 dalies reikalavimų, kuriame nurodyta, kad 2022 m. gruodžio 2 d. užfiksuota, jog Karaliaus Mindaugo pr. ir A. Mickevičiaus g. sankryžoje (prie upės), Kaune, UAB „JCDecaux LIETUVA“ (įmonės kodas 110587629, buveinės adresas Vilniaus g. 31, Vilnius) be Kauno miesto savivaldybės nustatyta tvarka išduoto leidimo įrengtame reklamos įrenginyje, skleidžia išorinę reklamą su turiniu: „NIKE, IŠBANDYK, NUGALĖTOJŲ PASIRINKIMAS! IŠBANDYK! SPORTLAND, JCDecaux “,

***n u s t a č i a u:***

Reikalavimus išorinės reklamos įrengimui nustato Lietuvos Respublikos reklamos įstatymo (suvestinė redakcija 2022-05-26) (toliau – Reklamos įstatymas) 12 straipsnis, Lietuvos Respublikos ūkio ministro 2013-07-30 įsakymu Nr. 4-670 patvirtintos Išorinės reklamos įrengimo taisyklės (suvestinė redakcija 2018-10-27) (toliau – Taisyklės), Kauno miesto savivaldybės administracijos direktoriaus 2016-05-04 patvirtintas Leidimų įrengti išorinę reklamą išdavimo tvarkos aprašas (suvestinė redakcija 2022-05-19) (toliau – Aprašas).

Reklamos įstatymo 12 straipsnio 1 dalies 5 punkte nurodyta, kad draudžiama įrengti išorinę reklamą neturint leidimo (toliau – Leidimas) įrengti išorinę reklamą, išskyrus šio straipsnio 2 dalyje nurodytus atvejus, to paties straipsnio 15 dalies 1 punkte įtvirtinta, jog Leidimo turėtojas privalo išardyti specialią išorinės reklamos pateikimo priemonę, nukabinti reklamą ir sutvarkyti aplinką, kai pasibaigia leidimo galiojimo terminas ar leidimo galiojimas panaikinamas, - per leidimą išduodančios institucijos nustatytą ne trumpesnį kaip vienos darbo dienos, tačiau neilgesnį kaip 40 darbo dienų nuo leidimo galiojimo termino pabaigos ar leidimo galiojimo panaikinimo dienos terminą, kuris nurodomas leidime ar leidimą išduodančios institucijos pranešime apie sprendimą panaikinti leidimo galiojimą. Aprašo 31 punkte nurodyta, kad pasibaigus leidimo galiojimo terminui ar panaikinus leidimo galiojimą ne vėliau kaip per 1 kalendorinę dieną nuo leidimo galiojimo pabaigos leidimo turėtojas privalo nukabinti išorinę reklamą ir per 10 darbo dienų nuo leidimo galiojimo pabaigos savo lėšomis išardyti reklaminį įrenginį ir sutvarkyti vietą ar teritoriją, kurioje buvo įrengtas reklaminis įrenginys.

2022 m. liepos 27 d. Kauno miesto savivaldybės administracija raštu Nr. (33.200.E) R-2029 „Dėl leidimo įrengti išorinę reklamą neišdavimo“ (raštas išsiųstas Bendrovės el.p.) informavo UAB “JCDecaux LIETUVA“, kad 2022 m. liepos 26 d. paraiškos Nr. 29-29-1771 gauti leidimą adresu Karaliaus Mindaugo pr. ir A. Mickevičiaus g. sankryžoje (prie upės), Kaune, įrengti 24,00 m2 , 1 plokštumos (matmenys 4X6) išorinę reklamą, negali tenkinti dėl 2022-07-27 rašte Nr. (33.200.E) R-2029 nurodytų priežasčių bei nurodė, kad vadovaujantis Leidimų įrengti išorinę reklamą išdavimo tvarkos aprašo, pavirtinto Kauno miesto savivaldybės administracijos 2016 m. gegužės 4 d įsakymu Nr. A-1282 „Dėl leidimų įrengti išorinę reklamą išdavimo tvarkos aprašo patvirtinimo”, 31 punkto reikalavimais, pasibaigus leidimo galiojimo terminui ne vėliau kaip per 1 kalendorinę dieną nuo leidimo galiojimo pabaigos pareiškėjas privalo nukabinti išorinę reklamą ir per 10 darbo dienų nuo leidimo galiojimo pabaigos savo lėšomis išardyti reklaminį įrenginį ir sutvarkyti vietą ar teritoriją, kurioje buvo įrengtas reklaminis įrenginys.

2022-08-05 Kauno miesto savivaldybės administracijos Licencijų, leidimų ir paslaugų skyrius raštu Nr. 29-4-128 informavo Kauno miesto savivaldybės administracijos Viešosios tvarkos skyrių (kaip priežiūros instituciją) apie reklaminių įrenginių vietas, kurios įtrauktos į paskelbto konkurso vietų sąrašą ir leidimų turėtojus, kuriems 2022 m. rugsėjo 1 d. baigsis leidimo įrengti išorinę reklamą galiojimas bei pateikė informaciją apie tai, kad leidimų turėtojai raštu buvo informuoti apie leidimo galiojimo pabaigą.

2022 m. gruodžio 2 d. Viešosios tvarkos skyriaus darbuotojai užfiksavo (2022 m. gruodžio 6 d. pranešimas  Nr. 64-4-2708 ir 2022 m. gruodžio 5 d. faktinių duomenų patikrinimo aktas Nr. 64-4-2675), kad reklaminės veiklos subjektas – UAB „JCDecaux LIETUVA“ 2022 m. gruodžio 2 d. 13. 29 val.  Karaliaus Mindaugo pr. ir A. Mickevičiaus g. sankryžoje (prie upės), Kaune įrengtame reklamos įrenginyje, skleidė išorinę reklamą su turiniu: „NIKE, IŠBANDYK, NUGALĖTOJŲ PASIRINKIMAS! IŠBANDYK! SPORTLAND, JCDecaux “, neturint Savivaldybės nustatyta tvarka išduoto leidimo.

Reklaminės veiklos subjektas – UAB „JCDecaux LIETUVA“ (įmonės kodas 110587629), pasibaigus leidimo Nr. 29-24-746 įrengti išorinę reklamą terminui (galiojo iki 2022-09-01), per Savivaldybės vykdomosios institucijos nustatytą terminą, t. y. ne vėliau kaip per 1 kalendorinę dieną nuo leidimo galiojimo pabaigos privalėjo nukabinti išorinę reklamą ir per 10 darbo dienų nuo leidimo galiojimo pabaigos išardyti reklamos skleidimo įrenginį ir sutvarkyti vietą ar teritoriją, kurioje buvo įrengtas reklaminis įrenginys. UAB „JCDecaux LIETUVA“ Karaliaus Mindaugo pr. ir A. Mickevičiaus g. sankryžoje (prie upės), Kaune įrengtame reklaminiame įrenginyje, ant vienos plokštumos skleisdama vieną išorinę reklamą, neišardydama reklaminio įrenginio ir nesutvarkydama aplinkos, pažeidė Lietuvos Respublikos reklamos įstatymo 12 straipsnio 1 dalies 5 punkto ir 12 straipsnio 15 dalies reikalavimus.

Kauno miesto savivaldybės administracijos Viešosios tvarkos skyrius, kaip Priežiūros institucija, 2022 m. gruodžio 8 d. priėmė nutarimą Nr. 67-7-109 pradėti Kauno miesto savivaldybės administracijos Viešosios tvarkos skyriaus 2022 m. gruodžio 6 d. pranešimo Nr. 64-4-2708 nagrinėjimą dėl galimai pažeistų  Lietuvos Respublikos reklamos įstatymo 12 straipsnio 1 dalies 5 punkto ir  12 straipsnio 15 dalies reikalavimų.

2022 m. gruodžio 9 d. UAB „JCDecaux LIETUVA“ registruotu laišku (Nr.RS235205331LT) (Juridinių asmenų registre nurodytu UAB „JCDecaux LIETUVA“ buveinės adresu), elektroniniu paštu (nurodytu Juridinių asmenų registre) ir įmonės vadovės elektroninio pašto adresu, išsiųstas pranešimas Nr. 64-2-1686 ir nutarimas Nr. 64-7-109. Pranešimu Nr. 64-2-1686 pranešta apie galimai padarytus Lietuvos Respublikos reklamos įstatyme nustatytų reikalavimų pažeidimus, priimtą nutarimą Nr. 64-7-109, Pranešimo Nr. 64-4-2708 nagrinėjimo vietą, datą, laiką, Pranešimo nagrinėjimo tvarką, apie teisę duoti paaiškinimus žodžiu ar raštu, pateikti papildomą informaciją ir kitus dokumentus (Lietuvos Respublikos reklamos įstatymo 25 straipsnio 13 dalis), pasiūlyta susipažinti su dokumentais ir kita informacija (Lietuvos Respublikos reklamos įstatymo 25 straipsnio 14 dalis), prašyta per 14 kalendorinių dienų, Priežiūros institucijai raštu pateikti motyvuotą paaiškinimą dėl aplinkybių, kurių pagrindu pradėta pranešimo Nr. 64-4-2708 nagrinėjimo procedūra, tai pagrindžiančius įrodymus Lietuvos Respublikos reklamos įstatymo 25 straipsnio 12 dalis), taip pat duomenis apie įmonės metines pajamas praėjusiais finansiniais metais. 2023-01-10 UAB „JCDecaux LIETUVA“ el. paštu (nurodytu Juridinių asmenų registre) ir įmonės vadovės elektroninio pašto adresu, išsiųstas Priežiūros institucijos pranešimas Nr. 64-2-34 dėl pranešimo Nr. 64-4-2708 nagrinėjimo datos nukėlimo, informuojant, kad pranešimo Nr. 64-4-2708 nagrinėjimas vyks 2023-01-26.

***Pažeidimo trukmė***

UAB „JCDecaux LIETUVA“, neturint Kauno miesto savivaldybės leidimo įrengti išorinę reklamą, įrengtame reklaminiame įrenginyje, adresu Karaliaus Mindaugo pr. ir A. Mickevičiaus g. sankryžoje (prie upės), Kaune, skleidė išorinę reklamą nuo 2022-09-17 iki 2023-01-23.

1. 2022-09-17, 11 val. 30 min. Viešosios tvarkos skyriaus darbuotojų  užfiksuota (2022-09-17 pranešimas/aktas Nr. 64-4-2136), kad adresu Karaliaus Mindaugo pr. ir A. Mickevičiaus sankryžoje, Kaune (ties pastatu, esančiu adresu Karaliaus Mindaugo pr. 49 Kaune) UAB „JCDecaux LIETUVA“ , neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t. y. per 10 darbo dienų nuo leidimo galiojimo pabaigos neišardė reklamos skleidimo įrenginio ir nesutvarkė aplinkos.
2. 2022-11-29, 13 val. 37 min. Viešosios tvarkos skyriaus darbuotojų užfiksuota (2022-11-29 pranešimas/aktas Nr. 64-4-2650) kad adresu Karaliaus Mindaugo pr. ir A. Mickevičiaus sankryžoje, Kaune UAB „JCDecaux LIETUVA“, įrengtame reklamos įrenginyje, ant vienos plokštumos skleidė išorinę reklamą su turiniu: „NIKE, IŠBANDYK, NUGALĖTOJŲ PASIRINKIMAS SPORTLAND“, neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t.y. ne vėliau kaip per 1 kalendorinę dieną nepašalino reklamos, ir per 10 darbo dienų nuo leidimo galiojimo pabaigos neišardė reklaminio įrenginio ir nesutvarkė vietos (teritorijos), kurioje buvo įrengtas reklaminis įrenginys.
3. 2022-12-02, 13 val. 29 min. Viešosios tvarkos skyriaus darbuotojų užfiksuota (2022-12-06 pranešimas Nr. 64-4-2708 ir 2022-12-05 Faktinių duomenų patikrinimo aktas Nr. 64-4-2675), kad Karaliaus Mindaugo pr. ir A. Mickevičiaus g. sankryžoje (prie upės), Kaune įrengtame reklamos įrenginyje, UAB „JCDecaux LIETUVA“ skleidė išorinę reklamą su turiniu: „NIKE, IŠBANDYK, NUGALĖTOJŲ PASIRINKIMAS! IŠBANDYK! SPORTLAND, JCDecaux “, neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t.y. ne vėliau kaip per 1 kalendorinę dieną nepašalino reklamos, ir per 10 darbo dienų nuo leidimo galiojimo pabaigos neišardė reklaminio įrenginio ir nesutvarkė vietos (teritorijos), kurioje buvo įrengtas reklaminis įrenginys.
4. 2023-01-04 Viešosios tvarkos skyriaus darbuotojų užfiksuota (2023-01-05 Faktinių duomenų patikrinimo aktas Nr. 64-4-62), kad Karaliaus Mindaugo pr. ir A. Mickevičiaus g. sankryžoje (prie upės), Kaune įrengtame reklaminiame įrenginyje, ant vienos plokštumos UAB „JCDecaux LIETUVA“ skleidžia išorinę reklamą su turiniu: „NUOLAIDOS NUOLAIDOS NUOLAIDOS SPORTLAND“*,* neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t.y. ne vėliau kaip per 1 kalendorinę dieną nepašalino reklamos, ir per 10 darbo dienų nuo leidimo galiojimo pabaigos neišardė reklaminio įrenginio ir nesutvarkė vietos (teritorijos), kurioje buvo įrengtas reklaminis įrenginys.
5. 2023-01-23 Viešosios tvarkos skyriaus darbuotojų užfiksuota (2023-01-23 faktinių duomenų patikrinimo aktas Nr. 64-4-248), kad adresu Karaliaus Mindaugo pr. ir A. Mickevičiaus g. sankryžoje (prie upės), Kaune įrengtame reklaminiame įrenginyje, ant vienos plokštumos UAB „JCDecaux LIETUVA“ skleidžia išorinę reklamą su turiniu: „IŠPARDAVIMO FESTIVALIS NUOLAIDOS NUOLAIDOS NUOLAIDOS SPORTLAND“*,* neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t.y. ne vėliau kaip per 1 kalendorinę dieną nepašalino reklamos, ir per 10 darbo dienų nuo leidimo galiojimo pabaigos neišardė reklaminio įrenginio ir nesutvarkė vietos (teritorijos), kurioje buvo įrengtas reklaminis įrenginys.

***Pažeidimo mastas ir pobūdis***

Reklamos įstatymo 2 straipsnio 2 dalyje nurodyta, kad išorinė reklama – reklama, kurios įvairios specialios (stendai, skydai, stulpai, vitrinos ir pan.) ir pritaikytos (pastatų sienos, langai, durys, stogai, laikinieji statiniai, transporto priemonės, oro balionai ir pan.) pateikimo priemonės yra ne patalpose. Reklamos įstatymo 2 straipsnio 8 dalyje nurodyta, kad reklama – bet kokia forma ir bet kokiomis priemonėmis skleidžiama informacija, susijusi su asmens ūkine komercine, finansine ar profesine veikla, skatinanti įsigyti prekių ar naudotis paslaugomis, įskaitant nekilnojamojo turto įsigijimą, turtinių teisių ir įsipareigojimų perėmimą.

Reklaminės veiklos subjektas UAB „JCDecaux LIETUVA“ Karaliaus Mindaugo pr. ir A. Mickevičiaus g. sankryžoje (prie upės), Kaune, t. y. prie vienos judriausių Kauno miesto gatvių, kurioje vyksta nenutrūkstamas transporto priemonių eismas, reklamos įrenginyje įrengtame gerai matomoje visiems eismo dalyviams vietoje, neteisėtai skleisdama 24,00 m 2 išorinę reklamą, kurios pateikimas reklamos vartotojui daro tiesioginį poveikį, iš tokios veiklos gauna pajamas.

UAB „JCDecaux LIETUVA“ skleidė išorinę reklamą, neteisėtai, neturint galiojančio Leidimo (Leidimas Nr. 29-24-746 galiojo iki 2022-09-01) ir gavo iš tokios veiklos pajamas, nesumokant vietinės rinkliavos už išorinės reklamos įrengimą Savivaldybės nustatyta tvarka. Pasibaigus leidimo galiojimo terminui reklaminės veiklos subjektas privalėjo per savivaldybės vykdomosios institucijos nustatytą terminą (iki 2022-09-15)  išardyti specialų išorinės reklamos įrenginį arba nukabinti reklamą ir sutvarkyti aplinką (Įstatymo 12 straipsnio 15 dalies 1 punktas).

Pažymėtina, kad reklaminės veiklos subjektas, apie pareigą pasibaigus leidimo galiojimo terminui, nukabinti išorinę reklamą, išardyti reklaminį įrenginį ir sutvarkyti aplinką, buvo informuotas Savivaldybės administracijos 2022-07-27 raštu Nr. (33.200.E) R-2029, 2022-12-09 Kauno miesto savivaldybės administracijos Viešosios tvarkos skyriaus pranešimu Nr. 64-2-1686, tačiau UAB „JCDecaux LIETUVA“ Reklamos įstatyme nustatytų reikalavimų neatitinkančios reklamos naudojimo nenutraukė ir toliau skleidė išorinę reklamą***.***

***2022 m. gruodžio 27 d. UAB „JCDecaux LIETUVA“ vadovės vardu advokato padėjėjas Viešosios tvarkos skyriui pateikė  paaiškinimą Nr. 64-1-1949. Duomenų apie įmonės metines pajamas praėjusiais finansiniais metais, kurie Priežiūros institucijai atlikus pranešimo (skundo) nagrinėjimo procedūrą, reikalingi teisės aktų nustatyta tvarka priimant nutarimą ir skiriant baudą, reklaminės veiklos subjektas nepateikė. Prašymo dėl pranešimo Nr. 64-4-2708 nagrinėjimo žodine tvarka, negauta.***

***UAB „JCDecaux LIETUVA“ vadovės (toliau paaiškinime- Pareiškėja) paaiškinime nurodyti motyvai:***

1. 2022 m. vasario 1 d. Kauno miesto savivaldybės tarybos sprendimu Nr. T-6 pakeitė Vietinės rinkliavos už leidimo įrengti išorinę reklamą savivaldybės teritorijoje išdavimą nuostatus (toliau — Nuostatai) ir nustatė Vietinės rinkliavos dydžio nustatymo viešo konkurso būdu tvarką.
2. 2022 m. birželio 14 d. Kauno miesto savivaldybės administracija (toliau — KMSA) paskelbė vietinės rinkliavos už leidimo įrengti išorinę reklamą dydžio nustatymo viešąjį konkursą (toliau — Konkursas).
3. Tretieji asmenys - kiti reklamos ūkio subjektai nusprendė ginčyti Konkurso sąlygų teisėtumą ir Kauno apygardos teisme iškėlė civilinę bylą Nr. e2-1200-657/2022 (toliau — Civilinė byla). Kauno apygardos teismas 2022 m. birželio 23 d. nutartimi Civilinėje byloje pritaikė laikinąsias apsaugos priemones - sustabdė Konkurso procedūrų vykdymą iki teismo sprendimo Civilinėje byloje įsiteisėjimo dienos.
4. UAB „JCDecaux Lietuva“, įvertindama susiklosčiusią situaciją, t. y, jog Konkurso vykdymas yra sustabdytas neapibrėžtam laikotarpiui ir leidimo įrengti išorinę reklamą galiojimas gali būti pratęstas tik KMSA sutikimu, 2022 m. liepos 26 d. UAB „JCDecaux Lietuva“ kreipėsi į KMSA su paraiškomis dėl leidimų įrengti išorinę reklamą (toliau — Leidimai): (i) Karaliaus Mindaugo pr. ir A. Mickevičiaus sankryžoje, Kaune (ties pastatu, esančiu adresu Karaliaus Mindaugo pr. 49 Kaune); (ii) Veiverių g. 49A, Kaune; (iii) Jonavos g. ir Šauklių g. sankryžoje, Kaune (ties degaline, esančia adresu Jonavos g. 38, Kaune) (registracijos Nr. Nr. 29-29-1767; 1771; 1772).
5. 2022 m. liepos 27 d. KMSA raštu atsisakė tenkinti UAB „JCDecaux Lietuva“ paraiškas, nurodydama, kad: „Kauno miesto savivaldybės administracija 2022 m birželio 14 d. paskelbė vietinės rinkliavos už leidimo įrengti išorinę reklamą dydžio nustatymo viešąjį konkursą Vietos, kuriose prašote išduoti leidimus įrengti išorinę reklamą, yra įtrauktos į paskelbto konkurso vietų sąrašą Vykdant Kauno apygardos teismo 2022 m. birželio 23 d. teismo nutartį Nr. e2-1200-657/2022 viešasis konkursas yra sustabdytas iki teismo sprendimo šioje byloje įsiteisėjimo dienos. <...> Dėl pritaikytų laikinųjų apsaugos priemonių ir atsižvelgiant į tai, kad vadovaujantis Kauno miesto savivaldybės tarybos 2022 m. vasario 1 d. sprendimo Nr. T-6 „Dėl Kauno miesto savivaldybės tarybos 2008 m. vasario 7 d. sprendimo Nr. T-45 „Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ 2.1 papunkčiu ant savivaldybei nuosavybės teise priklausančių ar valdytojo teise valdomų objektų įrengtiems reklaminiams įrenginiams (išskyrus iškabas ir nuorodas), dėl kurių numatoma organizuoti viešąjį konkursą leidimams įrengti išorinę reklamą, leidimai išduodami iki konkurso paskelbimo, bet ne ilgiau kaip 3 mėn., tenkinti Jūsų 2022-07-26 paraiškų gauti leidimus įrengti išorinę reklamą (registracijos Nr. 29- 29-1767; 1771; 1772) negalime“.
6. Siekdama geranoriškai išspręsti susiklosčiusią itin ekstraordinarią situaciją ir toliau laikinai (iki minėto civilinio ginčo nagrinėjimo pabaigos) tęsti veiklą, atitinkamai mokant rinkliavą į KMSA biudžetą (Atkreiptinas dėmesys, jog Pareiškėja į Kauno miesto savivaldybės biudžetą per metus sumoka 47 432 EUR vietinės rinkliavos, o vien tik už Skundo 24 p. nurodytus objektus yra sumokama 13 000 EUR vietinės rinkliavos suma), UAB „JCDecaux Lietuva“ 2022 m. spalio 10 d. pateikė pakartotinį prašymą KMSA dėl laikinųjų Leidimų, įrengti išorinę reklamą išdavimo Skundo 24 p. nurodytose objektuose iki kol bus išnagrinėta Civilinė byla ir paskelbtas naujasis Konkursas. UAB „JCDecaux Lietuva“ nurodė pagrįstus argumentus bei priežastis, lemiančias Leidimo išdavimo reikalingumą ir būtinybę.
7. 2022 m. lapkričio 7 d. raštu KMSA nurodė, kad atsisako tenkinti UAB „JCDecaux Lietuva“ prašymą, vertindama, kad bendrovės motyvai yra nepakankamai svarūs ir pagrįsti, todėl nėra teisinio pagrindo tenkinti prašymo.
8. Atsižvelgiant į itin neracionalų ir neobjektyvų KMSA požiūrį į esamą situaciją bei siekiant išvengti esmingos reikšmės turtinės žalos, kurią atstatyti gali tapti itin sudėtinga arba net neįmanoma bei užkirsti kelią tolimesniems KMSA veiksmams, kuomet UAB „JCDecaux Lietuva", neatsižvelgiant į ekstraordinarią situaciją, nepagristai traukiama administracinėn atsakomybėn, skiriant administracines nuobaudas, 2022 m. lapkričio 30 d. UAB „JCDecaux Lietuva" kreipėsi į Regionų apygardos administracinio teismo Kauno rūmus, prašydama panaikinti 2022 m. lapkričio 7 d. KMSA raštą, įpareigojant KMSA iš naujo nagrinėti UAB „JCDecaux Lietuva' prašymą dėl laikino leidimo įrengti ir naudoti išorinius reklamos įrenginius išdavimo iki galutinai įsiteisės teismo sprendimas civilinėje byloje Nr. e2-1200- 657/2022 ir bus paskelbtas naujas Kauno miesto savivaldybės administracijos konkursas dėl vietinės rinkliavos už leidimo įrengti išorinę reklamą dydžio nustatymo. Akcentuotina, jog Administracinė byla Nr. el3-12776-428/2022 iki šio skundo teikimo dienos yra nagrinėjama. DĖL PAREIŠKĖJOS KALTĖS VEIKSMUOSE NEBUVIMO:
9. Reklamos įstatymo 23 straipsnis numato atsakomybės už šiame įstatyme nustatytų reikalavimų neatitinkančios reklamos naudojimą ypatumus. Straipsnio 1 dalyje įtvirtinta, jog Reklamos davėjas atsako už šiame įstatyme nustatytų reikalavimų neatitinkančios reklamos naudojimą, jeigu jis neįrodo, kad šiame įstatyme nustatyti reikalavimai buvo pažeisti ne dėl jo kaltės
10. Kaip jau pažymėta šiuose Paaiškinimuose, Pareiškėjos vadovaujama įmonė deda maksimalias pastangas, siekdama ir toliau teisėtai eksploatuoti reklaminius įrenginius. Esant susiklosčiusiai ekstraordinariai situacijai, kuomet dėl vykstančio teisminio proceso UAB „JCDecaux Lietuva“ neturi jokių kitų galimybių, tolimesnės Pareiškėjos valdomos įmonės galimybės vykdyti ūkinę komercinę veiklą priklauso nuo KMSA geranoriško požiūrio, randant laikiną objektyvų sprendimą sudaryti sąlygas laikinai, t. y., kol vyksta Paaiškinimų 9 p aprašytas teisinis ginčas ir bus paskelbtas naujas konkursas.
11. Pareiškėja akcentuoja, jog minėti reklaminiai įrenginiai buvo eksploatuojami įvykdžius pareigą sumokėti rinkliavą į KMSA biudžetą. Šią pareigą UAB „JCDecaux Lietuva“ įvykdė 2022 m. lapkričio 21 d. — į KMSA biudžetą buvo sumokėta 2124,52 Eur suma už Leidimus eksploatuoti reklaminius įrenginius iki 2023-02-22: i) Karaliaus Mindaugo pr. ir A. Mickevičiaus sankryžoje, Kaune (ties pastatu, esančiu adresu Karaliaus Mindaugo pr. 49 Kaune); (i) Veiverių g. 49A, Kaune; (iii) Jonavos g. ir Šauklių g. sankryžoje, Kaune (ties degaline, esančia adresu Jonavos g. 38, Kaune).
12. Akcentuotina, jog UAB „JCDecaux Lietuva“ vykdoma reklamos paslaugų veikla yra itin specifinė. Šioje verslo srityje reklamos paslaugas teikiančių subjektų konkurencija didelė Pareiškėja nori atkreipti Institucijos dėmesį, jog pasibaigus Leidimų galiojimui, t.y., nuo 2022- 09-01 UAB „JCDecaux Lietuva“ reklaminių įrenginių neeksploatavo. Reklaminiai įrenginiai buvo pradėti eksploatuoti tik bendrovės klientams pateikus duomenis, jog kiti lauko reklamos subjektai Kauno mieste siūlo publikuoti reklamas ant reklaminių įrenginių, kurių eksploatavimui leidimai taip pat yra pasibaigę, tokiu atveju reklamos užsakovai būtų linkę nutraukti bendradarbiavimą su UAB „JCDecaux Lietuva" ir sudaryti sutartis su kitais lauko reklamos paslaugas teikiančiomis kompanijomis, kurios užsakovų reklamas publikuotų. Pareiškėja nori paaiškinti, jog itin sudėtinga ir nestabili ekonominė situacija lemia, jog reklamos paslaugas teikiantiems ūkio subjektams kyla būtinybė išsaugoti bendradarbiavimą su kiekvienu klientu, priešingu atveju bendrovės susidurtų su rimtomis finansinėmis problemomis, kurios gali privesti ir prie realių nemokumo situacijų.
13. Atkreiptinas Institucijos dėmesys, jog LR viešojo administravimo įstatymo 3 str. įtvirtinti viešojo administravimo principai. Viešojo administravimo subjektai savo veikloje turi vadovautis efektyvumo principu, kuris reiškia, jog viešojo administravimo subjektas, priimdamas ir įgyvendindamas sprendimus, jam skirtus išteklius naudoja kuo mažesnėmis sąnaudomis ir siekia geriausio rezultato. Minimame straipsnyje taip pat įtvirtinta, jog savo veikloje viešojo administravimo subjektas taip pat turi įgyvendinti nepiktnaudžiavimo valdžia principu, kuris reiškia, jog viešojo administravimo subjektams draudžiama atlikti viešojo administravimo funkcijas neturint šio įstatymo nustatyta tvarka suteiktų viešojo administravimo įgaliojimų arba priimti administracinius sprendimus siekiant kitų, negu įstatymų ar kitų teisės aktų nustatyta, tikslų. Viešojo administravimo subjekto sprendimai taip pat saistomi ir proporcingumo principu. Šis principas reiškia, kad administracinio sprendimo mastas ir jo įgyvendinimo priemonės turi atitikti būtinus ir pagrįstus administravimo tikslus.
14. Valstybės ir savivaldybių turto valdymo, naudojimo ir disponavimo juo įstatymo 9 str. straipsnyje įtvirtinti savivaldybių turto valdymo, naudojimo ir disponavimo juo principai. Straipsnio 1 dalyje nustatytais visuomeninės naudos principu, efektyvumo principu, racionalumo principu ir viešosios teisės principu. Straipsnyje įtvirtinta Visuomenės naudos principo sąvoka, reiškia, jog valstybės ir savivaldybių turtas turi būti valdomas, naudojamas ir disponuojama juo rūpestingai, siekiant užtikrinti visuomenės interesų tenkinimą. Tuo tarpu įgyvendinant efektyvumo principą, sprendimais, susijusiais su valstybės ir savivaldybių turto valdymu, naudojimu ir disponavimu juo, turi būti siekiama maksimalios naudos visuomenei. Straipsnyje įtvirtintas racionalumo principas reiškia, jog valstybės ir savivaldybių turtas turi būti tausojamas, nešvaistomas, racionaliai valdomas ir naudojamas.
15. Be to, KMSA kaip ir kiti viešojo administravimo subjektai yra saistomi ir gero administravimo principo, kuriuo įgyvendinama Lietuvos Respublikos Konstitucijos 5 straipsnio 3 dalyje įtvirtinta nuostata, jog visos valdžios įstaigos tarnauja žmonėms, reikalavimų. Gero administravimo principas reikalauja, kad valstybės institucijos, priimdamos administracinius sprendimus, veiktų rūpestingai ir atidžiai, taip pat užtikrintų, kad administracinėje procedūroje būtų laikomasi visų teisės aktų nuostatų (Lietuvos vyriausiojo administracinio teismo 2012 m. spalio 4 d. išplėstinės teisėjų kolegijos nutartis administracinėje byloje Nr. A502-134/2012; 2014 m. balandžio 22 a. nutartis administracinėje byloje Nr. A143-816/2014.). Teismų praktikoje laikomasi nuoseklios pozicijos, jog Formaliai ir biurokratiškai vykdomos viešojo administravimo funkcijos nesiderina su gero administravimo principu (2015 m. birželio 25 d. nutartis administracinėje byloje Nr. A-2150-492/2015)
16. Pažymėtina, jog KMSA pozicija šioje ginčo situacijoje laikytini akivaizdžiai prieštaraujančiais visiems aukščiau aprašytiems principams. Būtent KMSA kategoriškas vengimas sudaryti objektyvias sąlygas laikinai eksploatuoti reklaminius įrenginius lemia tai, jog Pareiškėjos vadovaujama įmonė netenka didelės dalies veiklos pajamų, be to Pareiškėja yra verčiama išsiardyti reklaminius įrenginius, kurio vieneto išardymo darbų vertė sudaro ne mažiau kaip 2000,00 Eur sumą, galiausiai KMSA vengia gauti garantuotą biudžetinių pajamų sumą, kurią UAB „JCDecaux Lietuva“, laikydamasi visų KMSA nustatytų Leidimų išdavimo sąlygų, mokėjo į KMSA biudžetą.
17. Pareiškėja pateikia objektyvius duomenis apie tai, jog laikotarpyje nuo 2022-01-01 iki 2022-09-01 UAB „JCDecaux Lietuva“ gautos pajamos, eksploatuojant reklaminius įrenginius sudarė 35344 Eur sumą. Laikotarpyje nuo 2022-01-01 iki 2022-09-01 už Leidimus eksploatuoti 3 reklaminius įrenginius UAB „JCDecaux Lietuva“ į KMSA biudžetą sumokėjo ženklią 5 181 Eur rinkliavos sumą.
18. Nagrinėjamu atveju pagrįstai vertintina, jog KMSA kategoriškos pozicijos ir nepagrįsto vengimo užtikrinti laikiną galimybę eksploatuoti reklaminius įrenginius, sudaro pagrindą manyti, jog šioje ginčo situacijoje KMSA veiksmai pažeidžia aukščiau aptartus Viešojo administravimo įstatymo 3 str. ir Valstybės ir savivaldybių turto valdymo, naudojimo ir disponavimo juo 9 str. įtvirtintus principus, ko pasėkoje Pareiškėjos vadovaujama įmonė patiria neproporcingo mąsto žalą, KMSA neefektyviai ir neracionaliai valdant jai priklausantį turtą — nekilnojamojo turto objektus, kurie naudojami lauko reklamos sklaidai, savivaldybės biudžetas netenka ženklios sumos biudžetinių pajamų, ir negana to Pareiškėjos atžvilgiu KMSA siekia taikyti administracinę atsakomybę, akivaizdžiai nesant Pareiškėjos kaltės bei neegzistuojant įstatymuose įtvirtinto teisinio gėrio pažeidimo.
19. Teismų praktikoje laikomasi nuostatos, kad asmuo administracinėn atsakomybėn traukiamas tik tada, kai byloje esančių įrodymų pagrindu yra konstatuota jam inkriminuojamo administracinio nusižengimo sudėtis. Tai yra būtinas pagrindas juridiškai kvalifikuoti veiką kaip administracinį nusižengimą ir jo kaltininką patraukti administracinėn atsakomybėn Įstatymo apibrėžto konkretaus administracinio nusižengimo, turinčio visus įstatymo numatytus administracinio nusižengimo sudėties požymius, padarymas reiškia, kad yra faktinis pagrindas kaltą asmenį patraukti administracinėn atsakomybėn ir skirti jam atitinkamas nuobaudas bei kitas poveikio priemones. Administraciniam nusižengimui, kaip ir kitiems teisės pažeidimams, būdingi šie keturi objektyvūs ir subjektyvūs požymiai: a) objektas; b) objektyvieji požymiai; c) subjektas; d) subjektyvieji požymiai. Administracinio nusižengimo sudėčiai nustatyti reikalingi visi šie elementai. Jeigu bent vieno požymio nėra, tai nėra ir nusižengimo sudėties kaip visumos. Taigi tokiu atveju nėra faktinio atsakomybės pagrindo ir, remiantis ANK 591 straipsnio 1 punktu, administracinių nusižengimų teisena negali būti pradėta, o pradėtoji turi būti nutraukta. Sprendžiant asmens administracinės atsakomybės klausimą, inter alia (be kita ko), yra būtina vadovautis ir Konstitucijos 31 straipsnio 1 dalyje įtvirtintu nekaltumo prezumpcijos principu bei iš jo išplaukiančiu in dubio pro reo principu, pagal kurį visos abejonės bei neaiškumai, kurie negali būti pašalinti, aiškintini traukiamo administracinėn atsakomybėn asmens naudai.
20. Atsižvelgiant į šiame Paaiškinime išdėstytus motyvus, pagrįstai konstatuotina, jog Pareiškėjos veiksmai nėra ir negali būti kvalifikuojami kaip administracinis nusižengimas — nesant nei objektyviųjų nei subjektyviųjų veikos požymių. Paaiškinime pateiktos faktinės aplinkybės ir teisinis motyvai leidžia daryti vienareikšmę išvadą, jog yra visi pagrindai administracinių nusižengimų teiseną nutraukti.
21. Vadovaujantis aukščiau išdėstytomis aplinkybėmis bei teisiniais motyvais bei ANK 591 str. Teismo prašo: 1) Nutraukti pareiškėjos atžvilgiu pradėtas administracines teisenas, pagal Kauno miesto savivaldybės administracijos Viešosios tvarkos 2022-12-08 Nutarimą Nr. 64-7-108 ir Nutarimą Nr. 64-7-109.

***Viešosios tvarkos skyrius, kaip Priežiūros institucija, su tokiais UAB „JCDecaux LIETUVA“ vadovės pranešime Nr. 64-1-1949 išdėstytais motyvais nesutinka, laiko juos nepagrįstais.***

1. UAB „JCDecaux LIETUVA“ 2022 m. liepos 26 d. pateikė paraišką gauti leidimą įrengti išorinę reklamą adresu Karaliaus Mindaugo pr. ir A. Mickevičiaus g. sankryžoje (prie upės), Kaune (reg. Nr. 29-29-1771).
2. Kauno miesto savivaldybės administracijos 2022 m. liepos 27 d. sprendimu Nr. (33.200.E) R-2029 „Dėl leidimo įrengti išorinę reklamą neišdavimo“ (toliau – Sprendimas) UAB “JCDecaux LIETUVA“ informuota, kad leidimas įrengti išorinę reklamą paraiškoje nurodytoje vietoje nebus išduotas.
3. Sprendime buvo nurodyta, kad Lietuvos Respublikos rinkliavų įstatymo 11 straipsnio 1 dalies 3 punkte nustatyta, kad už leidimo įrengti išorinę reklamą savivaldybės teritorijoje išdavimą savivaldybės taryba turi teisę savivaldybės teritorijoje nustatyti vietines rinkliavas.
4. Rinkliavų įstatymo 12 straipsnio 2 dalyje nustatyta, kad jeigu savivaldybės taryba yra nusprendusi šio įstatymo 11 straipsnio 1 dalies 2 ir (ar) 3 punktuose nurodytus leidimus išduoti organizuodama viešąjį konkursą ir yra nustačiusi šių leidimų išdavimo viešojo konkurso organizavimo tvarką, vietinės rinkliavos dydžiu laikoma didžiausia viešajame konkurse pasiūlyta suma.
5. Vadovaujantis minėta įstatymo nuostata, Kauno miesto savivaldybės taryba 2022 m. vasario 1 d. sprendimu Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ pakeitė Vietinės rinkliavos už leidimo įrengti išorinę reklamą savivaldybės teritorijoje išdavimą nuostatus (toliau – Nuostatai) ir nustatė Vietinės rinkliavos dydžio nustatymo viešo konkurso būdu tvarką.
6. Pagal Nuostatų 7 punktą, vietinės rinkliavos dydis įrengti ant Kauno miesto savivaldybei nuosavybės teise priklausančių ar valdytojo teise valdomų objektų arba valstybinėje žemėje, kurioje nesuformuoti žemės sklypai, pritarus Nacionalinės žemės tarnybos prie Žemės ūkio ministerijos teritoriniam skyriui (toliau – Savivaldybės objektai) reklaminius įrenginius, išskyrus iškabas ir nuorodas, nustatomas viešojo konkurso, organizuojamo Nuostatų III skyriuje nustatyta tvarka, būdu.
7. Kauno miesto savivaldybės administracija 2022 m. birželio 14 d. paskelbė vietinės rinkliavos už leidimo įrengti išorinę reklamą dydžio nustatymo viešąjį konkursą. Vieta, kurioje UAB “JCDecaux LIETUVA“ prašė išduoti leidimą įrengti išorinę reklamą, yra įtraukta į paskelbto konkurso vietų sąrašą.
8. Vykdant Kauno apygardos teismo 2022 m. birželio 23 d. nutartį Nr. e2-1200-657/2022 viešasis konkursas yra sustabdytas iki teismo sprendimo šioje byloje įsiteisėjimo dienos.
9. Dėl pritaikytų laikinųjų apsaugos priemonių ir atsižvelgiant į tai, kad vadovaujantis Kauno miesto savivaldybės tarybos 2022 m. vasario 1 d. sprendimo Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ 2.1 papunkčiu ant savivaldybei nuosavybės teise priklausančių ar valdytojo teise valdomų objektų įrengtiems reklaminiams įrenginiams (išskyrus iškabas ir nuorodas), dėl kurių numatoma organizuoti viešąjį konkursą leidimams įrengti išorinę reklamą, leidimai išduodami iki konkurso paskelbimo, bet ne ilgiau kaip 3 mėn., Kauno miesto savivaldybės administracija negali tenkinti “JCDecaux LIETUVA“ paraiškos gauti leidimus įrengti išorinę reklamą.
10. Reklamos įstatymo 12 straipsnio 1 dalies 5 punkte nustatyta, kad draudžiama įrengti išorinę reklamą neturint leidimo įrengti išorinę reklamą (toliau – leidimas), išskyrus šio straipsnio 2 dalyje nurodytus atvejus.
11. To paties straipsnio 7 dalyje nurodyta, jog leidimus išduoda, apie galimą leidimų galiojimo panaikinimą įspėja, leidimų galiojimą panaikina savivaldybės, kurios teritorijoje įrengiama išorinė reklama, vykdomoji institucija (toliau – leidimą išduodanti institucija), vadovaudamasi šiuo įstatymu ir Išorinės reklamos įrengimo taisyklėmis.
12. Išorinės reklamos įrengimo taisyklių (toliau – Taisyklės), patvirtintų Lietuvos Respublikos ūkio ministro 2013 m. liepos 30 d. įsakymu Nr. 4-670 ,,Dėl išorinės reklamos įrengimo taisyklių patvirtinimo“, 34 punkte nustatyta, kad už leidimo išdavimą imama vietinė rinkliava Lietuvos Respublikos rinkliavų įstatymo ir savivaldybės tarybos patvirtintų vietinės rinkliavos nuostatų nustatyta tvarka.
13. Rinkliavų įstatymo 2 straipsnio 3 dalyje nurodyta, jog vietinė rinkliava – savivaldybės tarybos sprendimu ir jos nustatyta tvarka nustatyta privaloma įmoka, galiojanti tos savivaldybės teritorijoje. To paties įstatymo 11 straipsnio 1 dalies 3 punkte nurodyta, jog savivaldybės taryba turi teisę savivaldybės teritorijoje nustatyti vietines rinkliavas už leidimo įrengti išorinę reklamą savivaldybės teritorijoje išdavimą.
14. Rinkliavų įstatymo 12 straipsnio 2 dalyje nustatyta, kad jeigu savivaldybės taryba yra nusprendusi šio įstatymo 11 straipsnio 1 dalies 3 punkte nurodytus leidimus išduoti organizuodama viešąjį konkursą ir yra nustačiusi šių leidimų išdavimo viešojo konkurso organizavimo tvarką, vietinės rinkliavos dydžiu laikoma didžiausia viešajame konkurse pasiūlyta suma.
15. Iš išdėstyto teisinio reguliavimo nuostatų matyti, kad asmuo, siekiantis įrengti išorinę reklamą, privalo sumokėti vietinę rinkliavą pagal savivaldybės tarybos nustatytą leidimų išdavimo viešojo konkurso organizavimo tvarką, jei tokia yra patvirtinta (Reklamos įstatymo 12 straipsnio 1 dalies 5 punktas, 12 straipsnio 7 dalis, Rinkliavų įstatymo 11 straipsnio 1 dalies 3 punktas, 12 straipsnio 2 dalis).
16. Kaip nurodyta Sprendime, vadovaujantis Rinkliavų įstatymo 12 straipsnio 2 dalimi, Kauno miesto savivaldybės taryba 2022 m. vasario 1 d. sprendimu Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ pakeitė Vietinės rinkliavos už leidimo įrengti išorinę reklamą savivaldybės teritorijoje išdavimą nuostatus (toliau – Nuostatai) ir nustatė Vietinės rinkliavos dydžio nustatymo viešo konkurso būdu tvarką.
17. Pagal Nuostatų 7 punktą, vietinės rinkliavos dydis įrengti ant Kauno miesto savivaldybei nuosavybės teise priklausančių ar valdytojo teise valdomų objektų arba valstybinėje žemėje, kurioje nesuformuoti žemės sklypai, pritarus Nacionalinės žemės tarnybos prie Žemės ūkio ministerijos teritoriniam skyriui (toliau – Savivaldybės objektai) reklaminius įrenginius, išskyrus iškabas ir nuorodas, nustatomas viešojo konkurso, organizuojamo Nuostatų III skyriuje nustatyta tvarka, būdu.
18. Kauno miesto savivaldybės administracijos direktoriaus 2022 m. balandžio 20 d. įsakymu Nr. A-1421 ,,Dėl reklaminių įrenginių įrengimo vietų, kurioms vietinės rinkliavos už leidimo įrengti išorinę reklamą dydis nustatomas viešo konkurso tvarka, sąrašų patvirtinimo“ patvirtino Didelių ir labai didelių reklaminių įrenginių įrengimo vietų, kurioms vietinės rinkliavos už leidimo įrengti išorinę reklamą dydis nustatomas viešo konkurso būdu, sąrašą. Teisės aktas 2022 m. balandžio 21 d. paskelbtas teisės aktų registre (2022-04-21 Nr. 2022-08080). Vieta, kurioje UAB „JCDecaux LIETUVA“ prašė išduoti leidimus, buvo įtraukta į šį sąrašą Nr. 135.
19. Kauno miesto savivaldybės administracija 2022 m. birželio 14 d., t. y. iki UAB „JCDecaux LIETUVA“ paraiškos pateikimo, paskelbė vietinės rinkliavos už leidimo įrengti išorinę reklamą dydžio nustatymo viešąjį konkursą. Vieta, kurioje UAB „JCDecaux LIETUVA“ prašė išduoti leidimą, buvo įtraukta į paskelbto konkurso vietų sąrašą Nr. 9.
20. Tačiau Kauno apygardos teismas 2022 m. birželio 23 d. nutartimi civilinėje byloje Nr. e2-1200-657/2022 ieškovės UAB „Clear Channel Lietuva“ ieškinio reikalavimų užtikrinimui taikė laikinąsias apsaugos priemones – sustabdė Kauno miesto savivaldybės administracijos 2022 m. birželio 14 d. paskelbto vietinės rinkliavos už leidimo įrengti išorinę reklamą dydžio nustatymo viešojo konkurso procedūras iki teismo sprendimo šioje byloje įsiteisėjimo dienos.
21. Teismui nutartimi sustabdžius vietinės rinkliavos už leidimo įrengti išorinę reklamą dydžio nustatymo viešojo konkurso procedūrą, atsižvelgdama į teismo sprendimų visuotinio privalomumo principą, Kauno miesto savivaldybės administracija neturėjo pagrindo priimti kitokio sprendimo dėl leidimo toje vietoje, kurioje už leidimo išdavimą savivaldybės tarybos patvirtinta tvarka imama vietinė rinkliava, kuri nustatoma organizuojant viešąjį konkursą, ir, kuri įtraukta į paskelbto konkurso vietų sąrašą.
22. Kauno miesto savivaldybės administracijos 2022 m. lapkričio 7 d. raštu Nr. (33.200.E) R-2988 „Dėl informacijos pateikimo“ (toliau – Raštas ) UAB “JCDecaux LIETUVA“ informuota, kad leidimas įrengti išorinę reklamą prašyme nurodytose vietose nebus išduotas.
23. Rašte buvo nurodyta, kad vadovaujantis Rinkliavų įstatymo 12 straipsnio 2 dalimi, Kauno miesto savivaldybės taryba 2022 m. vasario 1 d. sprendimu Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ pakeitė Vietinės rinkliavos už leidimo įrengti išorinę reklamą savivaldybės teritorijoje išdavimą nuostatus (toliau – Nuostatai) ir nustatė Vietinės rinkliavos dydžio nustatymo viešo konkurso būdu tvarką. Kauno miesto savivaldybės taryba 2022 m. vasario 1 d. sprendimo Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ 2.1 papunkčiu nustatė, kad ant savivaldybei nuosavybės teise priklausančių ar valdytojo teise valdomų objektų įrengtiems reklaminiams įrenginiams (išskyrus iškabas ir nuorodas), dėl kurių numatoma organizuoti viešąjį konkursą, leidimus įrengti išorinę reklamą išduoti iki konkurso paskelbimo, bet ne ilgiau kaip 3 mėn. Kauno apygardos teismui 2022 m. birželio 23 d. nutartimi civilinėje byloje Nr. e2-1200-657/2022 ieškovės UAB „Clear Channel Lietuva“ ieškinio reikalavimų užtikrinimui pritaikius laikinąsias apsaugos priemones – sustabdžius Kauno miesto savivaldybės administracijos 2022 m. birželio 14 d. paskelbto vietinės rinkliavos už leidimo įrengti išorinę reklamą dydžio nustatymo viešojo konkurso procedūras iki teismo sprendimo šioje byloje įsiteisėjimo dienos, Kauno miesto savivaldybės administracijos 2022 m. birželio 14 d. paskelbtas vietinės rinkliavos už leidimo įrengti išorinę reklamą dydžio nustatymo viešasis konkursas yra sustabdytas. Atsižvelgiant į Kauno apygardos teismo 2022 m. birželio 23 d. nutartį civilinėje byloje Nr. e2-1200-657/2022 ir galiojantį Kauno miesto savivaldybės tarybos 2022 m. vasario 1 d. sprendimą Nr. T-6 ,,Dėl Kauno miesto savivaldybės tarybos 2008 m. vasario 7 d. sprendimo Nr. T-45 ,,Dėl vietinės rinkliavos už leidimo įrengti išorinę reklamą savivaldybės teritorijoje išdavimą nuostatų patvirtinimo“ pakeitimo“ nėra teisinio pagrindo tenkinti “JCDecaux LIETUVA“ prašymo išduoti leidimus įrengti išorinę reklamą iki kol bus išnagrinėta civilinė byla ir paskelbtas naujas konkursas.

Apibendrinant, tai kas išdėstyta, argumentai patvirtina faktą, kad  UAB „JCDecaux LIETUVA“ skleidė išorinę reklamą nesilaikydama Reklamos įstatymo 12 straipsnio 1 dalies 5 punkto ir 12 straipsnio 15 dalies nustatytų reikalavimų, todėl yra pagrindas taikyti Reklamos įstatymo 24 straipsnio 4 dalį.

***Pažeidimo faktą patvirtinantys įrodymai:***

1. 2022 m. gruodžio 6 d. Kauno miesto savivaldybės administracijos Viešosios tvarkos skyriaus  Pranešimas Nr. 64-4-2708 Dėl skleidžiamos išorinės reklamos be leidimo kartu su 2022 m. gruodžio 5 d. faktinių duomenų patikrinimo aktu Nr. 64-4-2675,
2. Leidimas Nr. 29-24-746,
3. 2022 m. liepos 26 d. UAB „JCDecaux LIETUVA“ Paraiška gauti leidimą įrengti išorinę reklamą Nr. 29-29-1771,
4. 2022 m. liepos 27 d. Kauno miesto savivaldybės administracijos raštas  UAB „JCDecaux LIETUVA“ Nr. (33.200.E) R-2029 “Dėl leidimo įrengti išorinė reklamą neišdavimo”,
5. 2022 m. rugpjūčio 5 d. Kauno miesto savivaldybės administracijos Licencijų, leidimų ir paslaugų skyriaus raštas Nr. 29-4-128 „Dėl išorinės reklamos įrengimo reikalavimų laikymosi,
6. 2022 m. rugsėjo 17 d. Kauno miesto savivaldybės administracijos Viešosios tvarkos skyriaus pranešimo/ akto Nr. 64-4-2136 kopija,
7. 2022 m. lapkričio 7 d. Kauno miesto savivaldybės administracijos raštas  UAB „JCDecaux LIETUVA“ Nr. (33.200.E) R-2988 „Dėl informacijos pateikimo“,
8. 2022 m. lapkričio 29 d. Kauno miesto savivaldybės administracijos Viešosios tvarkos skyriaus pranešimo/ akto Nr. 64-4-2650 kopija,
9. 2022 m. gruodžio 7 d. LR Juridinių asmenų registro pagrindinių duomenų išrašas,
10. 2022 m. gruodžio 8 d. Kauno miesto savivaldybės administracijos Viešosios tvarkos skyriaus Nutarimas pradėti pranešimo (skundo) nagrinėjimą Nr. 64-7-109,
11. 2022 m. gruodžio 9 d. Kauno miesto savivaldybės administracijos Viešosios tvarkos skyriaus Pranešimas UAB „JCDecaux LIETUVA“ Nr. 64-2-1686,
12. LR Juridinių asmenų registro pagrindinių duomenų išrašas,
13. 2023 m. sausio 5 d. faktinių duomenų patikrinimo aktas Nr. 64-4-62,
14. 2023 m. sausio 10 d. Kauno miesto savivaldybės administracijos Viešosios tvarkos skyriaus Pranešimas UAB „JCDecaux LIETUVA“ Nr. 64-2-34,
15. 2023 m. sausio 20 d. Kauno miesto savivaldybės administracijos licencijų, leidimų ir paslaugų skyriaus raštas UAB „JCDecaux LIETUVA“ Nr. 29-2-38,
16. 2023 m. sausio 23 d. faktinių duomenų patikrinimo aktas Nr. 64-4-248,
17. 2023 m. sausio 24 d. LR Juridinių asmenų registro pelno (nuostolių) ataskaita.

***Įstatymo 24 straipsnio 6 dalyje nurodytų atsakomybę lengvinančių aplinkybių – nenustatyta.***

***Įstatymo 24 straipsnio 7 dalyje nurodytų atsakomybę sunkinanti aplinkybė – reklaminės veiklos subjektas UAB „JCDecaux LIETUVA“ Reklamos įstatyme nustatytų reikalavimų pažeidimą, neteisėtai, neturint galiojančio leidimo (Leidimas Nr. 29-24-746 galiojo iki 2022-09-01) ir Savivaldybės nustatyta nesumokant vietinės rinkliavos už išorinės reklamos įrengimą, skleidė išorinę reklamą ir tokiais veiksmais kitiems asmenims darydamas žalą, iš šios veiklos gavo pajamas****.*

Įstatyme nustatytų reikalavimų pažeidimas nepašalintas (priežiūros institucijos 2023-01-05 faktinių duomenų patikrinimo aktas Nr. 64-4-62, 2023-01-23 faktinių duomenų patikrinimo aktas Nr. 64-4-248). 2023-01-04 ir 2023-01-23 buvo užfiksuota kad adresu Karaliaus Mindaugo pr. ir A. Mickevičiaus g. sankryžoje (prie upės), Kaune, įrengtame reklaminiame įrenginyje ant vienos plokštumos UAB „JCDecaux LIETUVA“ skleidžia išorinę reklamą su turiniu: „NUOLAIDOS NUOLAIDOS NUOLAIDOS SPORTLAND“, „IŠPARDAVIMO FESTIVALIS NUOLAIDOS NUOLAIDOS NUOLAIDOS SPORTLAND“*,* neturint galiojančio Kauno miesto savivaldybės nustatyta tvarka išduoto leidimo įrengti išorinę reklamą Kauno savivaldybės teritorijoje, pasibaigus leidimo galiojimo terminui (leidimas įrengti išorinę reklamą savivaldybės teritorijoje Nr. 29-24-746 galiojo iki 2022-09-01) per Savivaldybės vykdomosios institucijos nustatytą terminą, t.y. ne vėliau kaip per 1 kalendorinę dieną nuo leidimo galiojimo pabaigos nepašalino reklamos, ir per 10 darbo dienų nuo leidimo galiojimo pabaigos neišardė reklaminio įrenginio ir nesutvarkė vietos (teritorijos), kurioje buvo įrengtas reklaminis įrenginys.

LR Juridinių asmenų registro pelno (nuostolių) ataskaitos duomenimis, praėjusiais finansiniais metais (2021 m.) UAB „JCDecaux LIETUVA“ gautos pajamos sudarė 7 365 297 EUR.

Reklamos įstatymo 24 straipsnio 9 dalyje nustatyta, kad, bauda ar įspėjimas gali būti skiriami ne vėliau kaip per vienus metus nuo reklamos skleidimo paskutinės dienos, šio straipsnio 2 ir 3 dalyse nustatytais atvejais – nuo priežiūros institucijos sprendimo priėmimo dienos, o šio straipsnio 4 dalyje nustatytais atvejais – nuo pažeidimo nustatymo dienos. Jeigu reklamos davėjas reklamoje nurodo įsipareigojimus tam tikram laikotarpiui, bauda gali būti skiriama per vienus metus nuo įsipareigojimų laikotarpio paskutinės dienos, bet ne vėliau kaip per trejus metus nuo paskutinės reklamos skleidimo dienos.

**Vadovaudamasis** Reklamos įstatymo 2 straipsnio 2, 8 dalimis, 12 straipsnio 1 dalies 5 punktu, 12 straipsnio 15 dalies 1 punktu, 19 straipsnio 1 dalies 3 punktu, 21 straipsnio 1 dalies 5, 7 punktais, 24 straipsnio 4, 5 ir 9 dalimis, 25 straipsnio 17 dalimi, įvertinus tai, kad skiriamos baudos dydis nustatomas pagal mažiausios ir didžiausios baudos (trijų tūkstančių eurų) ir atsižvelgdama į atsakomybę lengvinančias aplinkybes, sunkinančias aplinkybes, pažeidimo pobūdį, pažeidimo trukmę, mastą ir Viešosios tvarkos skyriaus 2022-12-06 pranešimą Nr. 64-4-2708,

**n u t a r i u:**

***UAB „JCDecaux LIETUVA“ (įmonės kodas 110587629, buveinės adresas Vilniaus g. 31, Vilnius) už Lietuvos Respublikos reklamos įstatymo 12 straipsnio 1 dalies 5 punkto, 12 straipsnio 15 dalies pažeidimą skirti 1600 eurų (vienas tūkstantis šeši šimtai eurų) baudą ir įpareigoti UAB „JCDecaux LIETUVA“ per 10 darbo dienų nuo nutarimo gavimo dienos nukabinti išorinę reklamą, išardyti reklamos įrenginį  įrengtą adresu Karaliaus Mindaugo pr. ir A. Mickevičiaus g. sankryžoje (prie upės), Kaune ir sutvarkyti aplinką (teritoriją), kurioje buvo įrengtas reklaminis įrenginys.***

Bauda pagal Reklamos įstatymo 26 straipsnio 1 ir 3 dalis turi būti sumokėta į Valstybinės mokesčių inspekcijos prie Lietuvos Respublikos finansų ministerijos biudžeto pajamų surenkamąją sąskaitą (įmokos kodas 58819) AS [„Citadele banka“](https://www.citadele.lt/lt/private/) Lietuvos filialas banko sąskaitą Nr. LT78 7290 0000 0013 0151, SWIFT kodas – INDULT2X, arba AB „[SEB“](https://www.seb.lt/) banko sąskaitą Nr. LT05 7044 0600 0788 7175, SWIFT kodas – CBVILT2X, arba  AB „Šiaulių“ banko sąskaitą Nr. LT32 7180 0000 0014 1038, SWIFT kodas – CBSBLT26, arba „[Luminor Bank AS Lietuvos skyrius](http://www.luminor.lt/lt%22%20%5Ct%20%22_blank)“  banko sąskaitą Nr. LT74 4010 0510 0132 4763, SWIFT kodas – AGBLLT2X, arba [„Swedbank"](http://www.swedbank.lt/) AB banko sąskaitą Nr. LT24 7300 0101 1239 4300, SWIFT kodas – HABALT22, arba UAB „[Medicinos bankas](http://www.medbank.lt/)“  banko sąskaitą Nr. LT42 7230 0000 0012 0025, SWIFT kodas – MDBALT22 ne vėliau kaip per vieną mėnesį nuo nutarimo dėl baudos paskyrimo priėmimo dienos. Nutarimas dėl baudos skyrimo yra vykdomasis dokumentas, vykdomas Lietuvos Respublikos civilinio proceso kodekso nustatyta tvarka.

Pagal Lietuvos Respublikos reklamos įstatymo 27 straipsnio 1 ir 2 dalis skundas dėl priimto nutarimo gali būti paduotas per 30 kalendorinių dienų  nuo nutarimo priėmimo dienos Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutaromo vykdymo, jeigu teismas nenustato kitaip.

Viešosios tvarkos skyriaus

Administracinės teisenos poskyrio

vyriausioji specialistė                                                          Žaneta Pocevičienė

Nutarimo kopiją gavau: 20\_\_ m. \_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nutarimo kopija išsiųsta paštu 20\_\_ m. \_\_\_\_\_\_\_\_\_\_\_ d., registracijos Nr. \_\_\_\_\_\_\_\_\_\_\_\_\_

Bauda sumokėta  20\_\_\_\_\_\_\_\_\_\_\_\_\_\_\_\_ d. sumokėjimo pavedimas Nr. \_\_\_\_\_